钦定古今图书集成/方舆汇编/职方典/第1408卷 > 柳州府城池考 府志
## 钦定古今图书集成/方舆汇编/职方典/第1408卷 > 柳州府城池考 府志

本府。〈马平县附郭。〉

柳州府城池　：城周围共七百四十八丈，约七里半，高二丈，窝铺四十五间，垛口九百三十七个，东南、西、北靖、南五门，北有月城，城楼五座。近遭兵火，城郭半属不完，现在修理。其水环城如带，相传一条玉带束龙腰是也。又外罗城，久已倾圮，仅存基址。按《通志》：“旧无城，宋元祐间，知柳州事毕君卿始修筑。明改为府。洪” 武四年，筑土城。十二年，指挥苏铨等拓之，易以砖，高一丈八尺，广二丈六尺，延袤九百馀丈。为门五，外环以壕。

外州县

雒容县城池　：旧县在洺清乡中渡处。肇自唐、宋及明嘉靖，俱仍旧治。因猺獞攻城劫库，遂迁于此，号新县。今旧城基址尚存，民士亦有居其中者。现今城周二百六十丈，高一丈二尺，垛口三百七十个。除北边依山不设门外，东西南各建有门。按《通志》：“旧土城，明景泰间为贼攻陷。成化间佥事何汉宗奏闻，改砌以石” ，上覆串楼。嘉靖二年，巡按御史汪渊重为修筑，周围二百六十丈，高一丈二尺

罗城县城池　，建自明洪武二年，方圆三百六十丈零，东、南、西三门，城楼三座。按《通志》：旧无城。成化十七年，府同知刘頖、知县艾俊始砌石城，高一丈二尺，阔四尺馀，周围三百六十丈。正德七年，知县黄裳建东、西、南三门，楼三座，而池则因地多石，未凿。

柳城县城池　：城高一丈五尺，周三百五十丈，厚七尺。门三座，北曰正北，西曰西江，南曰石城。城楼三座，窝铺五间，城垛八百二十个。按《通志》：“在龙江西，旧无城。成化间，都御史韩雍委知府何楚英始筑砖城，无池，西南以大江为堑。” 怀远县城池　：城垣周三百三十九丈，高一丈七尺，垛口四百五十三个。辟四门：东曰欢雷，南曰丹阳，西曰新良，北曰治定。南北月城二座。按《通志》：“旧无城，明洪武十四年置县，地近猺贼，叛服无常。” 万历十九年，知县苏朝阳始复县治。融县城池　，建立四门，城垣火砖，周围二百一十六丈，系阳城。城楼四座，城垛七百二十一个。自兵燹之后，城楼俱颓。前知县王明道捐资起造南东门城楼。

皇清康熙十三年，知县熊飞渭捐资重新西、南二门。

城楼窝铺九间按《通志》：“城筑自唐至宋，安抚使谭寿昌废旧城，拓东南北三面，创外城，周围九里，为门三，曰通济、镇远、威武，为楼三，曰朝阳、清远、雄边。” 元至正间，寇陷，权本州同知刘士学重修。明初，于城西拓广二十五丈，复加营建，周四百八十五丈，环之以壕，增建城门，曰广润、来宾县城池　。城池一，围城楼三座。自伪变，城内被焚，西、北二楼仅存颓垣败瓦；南楼尽行倒塌，东北二门无人行走，且城内被逆焚毁，权加堵塞。按《通志》：“旧无城，明洪武间设守御所，始筑砖城。高一丈八尺，厚丈馀，方广一百二十丈，垛”

口六百零八个。西南逼河，东北依山，为门四：曰“东安” ，曰“西宁” ，曰“镇南” ，曰迎恩门。各建谯楼并串楼。景泰间废于贼。天顺四年，巡抚叶盛令县所共复修之。自明末变乱以来，楼焚城塌，正议设复。

象州城池　旧城甚隘，明洪武间，开拓稍宽，高一丈，周六百二十五丈有奇，壕阔二丈五尺，深一丈五尺。为门五：东曰宾阳，南曰镇南，小南门曰进贤。城楼名俱同。西曰朝江，楼名瑶光。北曰象台，楼名拱辰。小南门久因兵残民荒筑塞，以便防守。按《通志》：“旧土城，明洪武间设守御千户所，始筑砖城。成化十四年，守御都” 指挥杨观于西北门上各建楼一座。

宾州城池　旧城在武泠山前。宋时被渌里贼攻城，知州蒙延永遂议改迁。制度浅狭，东门至西门不满半里，州署至南门不足数丈。按《通志》：“旧无城，宋开宝中，知州杨居政筑城，高二丈，厚一丈二尺，周一千二百二十步，后废。明洪武初，设守御千户所，复修筑。”

武宣县城池　，凡四门，启闭属武职管辖。按《通志》：“旧无城，明洪武三年，始筑土城。三十年，设守御千户所，又拓之。成化间，易砌以砖，高二丈五尺，厚一丈馀，周三百六十五丈，壕阔一丈五尺，深二丈，为门四，未几废。成化间，巡抚张鹏令所官重修。正德八年，副使陈阳重新之。环城四门，壕池深广。”

迁江县城池　治设于宾州西北一百二十里，设四门，因伪逆变乱被毁，今暂堵二门，留二门以通往来，城稍残缺。按《通志》：“旧无城，明洪武二十五年，开设屯田千户所，千户朱真修立城垣，高一丈五尺，周一百一十七丈。为门四：曰永安，曰太和，曰平彝，曰镇江。” 东北临江，西南开壕，阔三丈，深一丈五尺。去城三十里，有石零堡城。上林县城池　城，原高三丈五尺，奉文加高三尺。周围四百五十丈，城门二处，东南两门，城楼二座，窝铺四间，垛口七百一十八个。城门城楼窝铺俱被土贼烧毁，崩卸三十二处，计一十八丈三尺。今修完固。按《通志》：“旧无城，明洪武三十一年，立屯田千户所，始筑土垣，仅容县治仓库。天顺元年，镇抚衙门委官复筑为土城三百馀丈。成化八年命都指挥岑瑛重修，易砌以砖，外环以壕，覆以串楼。” 明末被寇毁。

皇清康熙二十一年，知县毛浑议捐修复。